Alegzandra/wili-2018-roplus huggingface dataset:
Kezdeti, jelentéktelenebb szerepei után 1963 hozta el számára az áttörést Mozart A varázsfuvola Az Éj Királynője szerepének megformálásával a De Nederlandse Opera színpadán. Ezt a szerepet azután Európa minden jelentősebb operaszínpadán elénekelte, sőt 1968-ban a New York-i Metropolitan-ben is. 1974-ben a MET évadnyitó előadásában Plácido Domingo partnereként Elena szerepét játszotta A szicíliai vecsernyében.

A Cotinga nattererii a madarak (Aves) osztályának a verébalakúak (Passeriformes) rendjéhez, ezen belül a kotingafélék (Cotingidae) családjához tartozó faj.

Lazkao település Spanyolországban, Gipuzkoa tartományban. Lazkao Beasain, Ordizia, Zaldibia, Ataun, Idiazabal és Olaberria községekkel határos. Lakosainak száma 5559 fő (2017).

A két legnagyobb ablak a Keleti-Alpokban az Engadiner-ablak (Kelet-Svájc) és a Tauern-ablak (Salzburg/Karintia). Kisebb ablakok nyugaton többek között a Vättner-ablak és a Gargellen-ablak, keleten a Semmering-ablak és a magyar határon a Rohonci-ablak.

Ori vadász. Ez a hajó nagyobb, mint egy F-302-es, és minden tekintetben fejlettebb. A hajtóműveiről és a fegyverzetéről szinte semmit sem lehet tudni, mivel ritkán alkalmazzák őket. A hajók színe fehér, és rendelkeznek gyűrűgépezettel (lásd fentebb). Egy anyahajó belsejében rengeteg ilyen hajó is megtalálható. Pajzsokkal nem rendelkezik.

Jacksonville-ben nőtt fel, 17 éves korában Los Angelesbe ment, hogy megvalósítsa álmát: színésznő vagy modell akart lenni (a modellkedéshez túl alacsony volt). Színészi pályája előtt szerepelt a Mest Kiss Me, Kill Me című videoklipjében és vendégszereplőként részt vett a népszerű Punk'd című átverő showban, és a Bostoni halottkémek sorozatban. 2008-ban megkapta Alice Cullen szerepét az Alkonyat című, Stephenie Meyer azonos című könyve alapján készült filmben. Ez a film lett élete egyik fordulópontja, mivel ennek köszönhetően megismerte őt az egész világ, és egyre több rajongója lett.

1953 februárjában az ország délnyugati részén egy különösen erős vihar ledöntötte az Északi-tengert visszatartó gátakat és a betörő árízben 1800-an vesztették életüket. A kormány ezután nagyszabású, harminc éves programot fogadott el a hasonló esetek megelőzésére (ún. Deltawerken) A tengeri viharok elleni védőrendszer, az Oosterscheldedam 1986-ra lett teljes mértékben készen.

Az 1536-ban I. Ferenc francia király és I. Szulejmán szultán között létrejött szerződés lett a későbbi kapitulációk mintája. A kapituláció szerint a francia kereskedőket mind a polgári, mind a büntetőtörvénykezésben francia törvények szerint ítélték meg, személyes és vallási szabadsággal rendelkeztek az Oszmán Birodalom területén. A 18. század folyamán már szinte minden nagyobb európai hatalom rendelkezett kapitulációval az Oszmán Birodalomban, a 19. században pedig az Amerikai Egyesült Államok és Belgium is csatlakozott.
A svédországi háború befejezése után János Kázmér király annyira erősnek érezte magát, hogy úgy döntött, megszervezi utódja megválasztását (ún. vivente rege választás, mint II. Zsigmond Ágost esetében). A törekvései az 1662. évben csúcsosodtak, annak ellenére, hogy még tartott a háború Oroszország ellen, és inkább reformokkal kellett volna foglalkoznia; legtevékenyebben az ügyben Lujza Mária királyné cselekedett. A királyi pár jelöltje Henri Jules de Bourbon volt, Nagy Condé fia. Az összeütközések a királyi pár ötletének hívei és ellenfélei között 1662 tavaszán a polgárháború peremére vezették az országot. A nem fizetett, a svédek és oroszok ellen harcoló hadsereg megkötötte a konföderációt, amelyre a királyellenes párt vezetője, Jerzy Lubomirski hetman polny koronny adott parancsot. 1664 decemberében a szejmi bíróság száműzetésre ítélte, és megfosztotta minden tisztségétől és becsületétől. Lubomirski külföldre távozott.

Általában parancsnokok használják, de néhány alacsonyabb lidérc harcoskasztnál is használják. Az Atlantisz expedíció is szerzett néhányat és előszeretettel használja őket ha valakit el akarnak kábítani.

2009-ben, az országgyűlési MDF-frakció megszűnése után (ekkor vesztette el bizottsági elnökségét is) többször kritizálta a Dávid Ibolya-féle pártvezetést és fenntartásai voltak a frakció újjáalakítását illetően, emiatt a párt törölte Katonát (Hock Zoltánnal és Pettkó Andrással együtt) tagjai sorából. Ezt az érintettek vitatták és a soron következő országos választmányi ülésen nem született döntés a kizárásról. A 2010-ig tartó ciklus végéig független képviselőként dolgozott, a 2010-es országgyűlési választáson nem indult.

A híd és a pálya szerkezetét mindkét végéről indítva, egyszerre építették: különleges technikai érdekessége, hogy minden pillér kúszózsalus technológiával, toronydarus kiszolgálással, a felszerkezet pedig két támaszon átívelő, hosszirányban mozgatható acél segédhídszerkezeten függő zsaluzókocsikkal, szabadbetonozásos technológiával készült. A kivitelezés közben az építési idő lerövidítése érdekében technológiaváltás történt: a szabadbetonozás helyett az egyes elemeket a helyszínen előregyártották, majd a meglévő szerelőhíd segítségével emelték végleges helyükre. Ehhez a kiemelkedő műszaki alkotáshoz 18,5 kilométernyi cölöp, 26 340 köbméter vasbeton gerenda és 16 620 tonna betonacél kellett. A 16 pillér össztérfogata 15 330 köbméter.

2008-ban a Versailles megtartotta az első fellépéseit Európában és az Egyesült Államokban. Márciusban és áprilisban az együttes a Matenrou Opera-val együtt turnézott Európában. Később a Versailles a Tainted Reality meghívására a texasi Dallasban lépett fel a május 30-ai Project A-Kon anime találkozón, majd a Knitting Factory-ban, a kaliforniai Los Angelesben adott koncertet, ezekkel debütálva az amerikai közönség előtt. Az A-Kon-on adott koncertjük több mint 3000 embert vonzott, és a jegyek hamar elfogytak.
Szülei: Nánay Sándor és Arányi Margit voltak. 1956-1961 között a Budapesti Műszaki és Gazdaságtudományi Egyetem Villamosmérnök Karán tanult. 1961-1970 között a Gamma Művekben mérnök-technológusként dolgozott. 1966-1970 között az Eötvös Loránd Tudományegyetem Bölcsészettudományi Karának magyar-népművelés szakos hallgatója volt. 1970-1976 között a Csepel című üzemi lap munkatársa volt. 1973-tól a Magyar Színházművészeti Szövetség tagja. 1976-2003 között a Színház című folyóirat munkatársa, 1990-2003 között főszerkesztő-helyettese volt. 1982-től a Nemzetközi Újságíró szövetségének tagja. 1986-1990 között a Magyar Tudományos Akadémia Színháztudományi Bizottságának tagja volt. 1987-1989 között a Világszínház felelős szerkesztője volt.

Ori gyűrűk. Hasonlít az ős gyűrűkhöz, és ugyanazt a célt is szolgálják. Az ori gyűrűk ori szimbólumokkal díszített ezüst gyűrűk, és lényegesen vastagabbak, mint az ős gyűrűk. Az ori gyűrűknek több időbe telik, míg teleportálnak, mint az eredetieknek, ezt a teleportáláskor létrejövő fényük is mutatja, mely több ideig marad meg, mint az ős gyűrűknél. Ez az ori katonák elsődleges szállítási eszköze a hajók után.

Concorès település Franciaországban, Lot megyében. Lakosainak száma 306 fő (2013). Concorès Dégagnac, Gourdon, Peyrilles, Saint-Chamarand, Saint-Clair és Saint-Germain-du-Bel-Air községekkel határos.

Az új uralkodó koronázása 1574. február 21-én ment végbe a Waweli székesegyházban. A király nem beszélt latinul, és noha kitartóan részt vett a szenátus ülésein, nem tudott értekezni a szenátorokkal és az alattvalókkal. Ezért franciákkal vette körül magát, és kerülte a lengyeleket, ami tovább csökkentette az iránta érzett rokonszenvet. Amikor 1574 májusában meghalt IX. Károly, és a helyzet Franciaországban polgárháború kitörésével fenyegetett, a király francia társai rábeszélésére június 18-án éjjel elmenekült Lengyelországból. Párizsba érkezve Franciaország királya lett III. Henrik néven, és nem szándékozott visszajönni Lengyelországba, bár a nemesek felszólították a visszatérésre.

1648 januárjában Hmelnickij kozák hetman (vezér) lett, és szerződést kötött a krími tatárokkal. 1648 áprilisában kitörtek az első zűrzavarok. Április 29-én a felkelés elnyomására küldött lengyel hadsereg nehéz vereséget szenvedett a Żółte Wody-i csatában (a mai Dnyepropetrovszk mellett). Ez a csata volt az első a lengyel veszteségek sorában, amelyeknek a következtében a kozákok késő ősszel egészen Zamośćig értek.
A XIII. század közepén népesített puszta. A kóborló kunok a részükre kijelölt területeken letelepedtek, az egyes nemzetségek földjét szállásnak (desceucus) nevezték. Ezekből a szállásföldekből alakult ki a XV. században kunszéknek nevezett összefüggő terület, amelyhez Öttömös is tartozott. 1436-ban Hyetemes néven puszta, gyér, kun földművelő lakossággal. A kunok mint jobbágy – lakosok 1560-ig laktak a pusztán, mikor a tatár-török csapatok pusztításai elől Jászberény körül és más védett vidéken kerestek oltalmat. A XVII. században Szeged városához tartozik a puszta. 1729-ben nádori adományból Keresz és Csorvapusztákkal együtt Andrássy Zsigmond alispán és neje Kun Zsuzsanna kapta. Szeged város igényt jelentett be a korona ügyészségnél és 1731-ben visszakapta e pusztát. Népessége szegedi lakosokból került ki, számuk 1869-ben 63, 1880-ban 91 személy. 1886-ban Magyar Imre, a puszta birtokosa, a vármegye törvényhatósági bizottságához fordult, hogy a tulajdonát képező Öttömöspusztát közigazgatásilag Sándorfalvához csatolják. Kérelme alapján 1886-1887-ben e puszta Sándorfalvához tartozott. 1897. január 1-jén Horgoshoz csatolták. 1908-ban vált el Horgostól, mikor lélekszáma alapján önálló községgé alakult. A község gazdálkodásában kezdettől fogva jelentős szerepet játszott az állattenyésztés. A helyi növénytermesztés meghatározó ágazatának a szőlőművelés számított. A XX. század első felében mintegy 400 katasztrális holdon folyt szőlőtermesztés. A szőlő szerepét a század második felében a zöldségfélék, köztük a spárga vette át. Napjainkban is a spárga a község egyik legfontosabb mezőgazdasági terméke. Öttömös településszerkezete szórvány jellegű, a lakosság közel fele ma is tanyán él. A század folyamán a mezőgazdasági termelés elsősorban 5-20 katasztrális holdas kisgazda birtokon folyt. A kisgazdálkodásokat az 1960-as években termelőszövetkezetbe vonták össze, melyek felszámolása után, az 1990-es években ismét kialakult a korábbi kisbirtokos struktúra. A településen 1957 óta folyik spárgatermesztés, a legtöbb család foglalkozik a termesztésével, területe közel van a 100 ha-hoz.

Surjoux település Franciaországban, Ain megyében. Lakosainak száma 74 fő (2013). Surjoux Chanay, Injoux-Génissiat, Lhôpital, Challonges és Franclens községekkel határos.

Nehéz elképzelni, hogy az általunk ismert jégcsap parazitaként kússzon végig a tengerfenékig – de érdemes szem előtt tartani, hogy a háztetőkről csüngő jégdarabok édesvízből vannak, a sós víz pedig máshogy viselkedik. A jégcsap sokkal inkább szivacsos állagú, mint szilárd, és ahogy a lefelé áramló jeges víz egyre inkább megfagy, szivacsos kristályain kipréseli magából a sót, ez pedig azt eredményezi, hogy a jégcső körüli víz egyre szilárdabbá válik – sőt, még a fagypontja is egyre magasabb lesz. Minél szilárdabb a jégcsap, annál jobban és gyorsabban kezd el süllyedni. Ahogy eléri a nem fagyott, magasabb hőmérsékletű tengervizet, azt is lehűti és megfagyasztja.

Hordozható gyűrűplatform. A gépezeteket olyan bolygókra dobják le, melyeken nincs gyűrű gépezet. Ha a platform a bolygóra került, azonnal lehet aktiválni. A katonák támadásainál használják.
A leletek elsősorban Drenthe tartományból kerültek elő, köztük nagyszámú ékszer (pl. óngyöngyökből álló nyaklánc), ami arra utal, hogy itt lehetett a régió egyik kereskedelmi központja. A hosszú távú kereskedelmet bizonyítják azok a bor hígítására használt bronzüstök (situlák), amelyek Kelet-Franciaországban (vagy Svájcban) készültek.

Az F–19 az amerikai légierő egyik olyan vadászgép típusjelzése, amelyet hivatalosan soha nem használtak. A jelölés hiányát jelentős misztika övezi, és egyes találgatások szerint a megjelölés egy mai napig titkos gépet takar. Egy talán szélesebb körben elfogadott elmélet szerint azonban az F–19 az F–117 Nighthawk fedőszáma volt, mielőtt annak létezését 1988-ban nyilvánosságra hozták.

A tornát évente rendezik meg, általában az adott év kiemelkedő vízilabda eseményét (Európa-bajnokság, világbajnokság, olimpia) megelőzően. A tornán Magyarország válogatottja mindig részt vesz.

A Bosszúállók második részében egy különös szoftver, Ultron jön létre Tony Stark, a Vasember informatikai rendszerében. Az eddig ott működő mesterséges intelligenciát, J.A.R.V.I.S.-t "kiűzi" a hálózatból, aki így testet ölt. Ő nevezi el magát Víziónak, és részt vesz az Ultron elleni harcban. Testében van az egyik Végtelen kő, ami folyamatosan hatalmas energiát ad neki.

A reformáció – különösen az anglikán reformáció – újabb jezsuiták elleni gyanúsításokat hozott magával, azzal vádolva őket, hogy beszivárogtak a politika különféle területeire és nem-katolikus egyházakba. Angliában komoly büntetést vont maga után, a halálbüntetést is beleértve, a jezsuitákhoz való tartozás. Egy 1689-es munka, a Foxes and Firebrands (Csalók és Gyújtogatók) a (később hamisítóként leleplezett) Robert Ware tollából, azt állította, hogy a jezsuiták titkos esküt tettek, amely így szólt:

A HMAS Albatross egy repülőgép-anyahajó volt, melynek építését a Cockatoo Docks and Engineering Company Sydney-ben található Cockatoo Island-i hajógyárában kezdték el, 1926-ban. A hajót 1928. február 23-án bocsátották vízre, az ausztrál kormányzó felesége, Lady Stonehaven jelenlétében. Az anyahajó építését 1928. december 21-én fejezték be, majd 1929. január 23-án szolgálatba is állt az Ausztrál Királyi Haditengerészetnél.

Ez a szócikk részben vagy egészben az Edwin Jarvis című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel.

A férfiak versenye az ATP World Tour 250 Series versenysorozatának része, a női verseny WTA International kategóriájú. Az összdíjazás a férfiaknál 644 065 amerikai dollár, a nőknél 250 000 dollár. Mindkét versenyen 32 játékos szerepelhet az egyéni versenyen, és 16 csapat a párosok versenyén.
Az elmélet azt állítja, hogy Edward Smith kapitány egy "világi jezsuita segéd" volt. A "véletlen elsüllyedést" úgy rendezték meg, hogy Smith "jezsuita mesterét", Francis Browne atyát a Titanicra szállították, ő pedig arra utasította Smith-t, hogy a holdvilágtalan éjszakán teljes sebességgel vezesse hajóját át egy jégmezőn, minden jégjelentést figyelmen kívül hagyva – az őrhelyekről származókat is beleértve –, abból a célból, hogy olyan súllyal ütközzenek neki egy jéghegynek, ami elég kárt tesz a hajóban ahhoz, hogy elsüllyedjen, a három üzletember pedig vízbefúljon. Más szóval a Titanic azért lett megépítve, elsüllyesztve, legénysége és az utasok pedig feláldozva, hogy ezt a három embert kiiktassák. Bizonyítékként az összeesküvés-elmélet képviselői azt állítják, hogy a hajó elsüllyedése után a Federal Reserve-vel szembeni minden ellenállás megszűnt. 1913 decemberében állították fel, és nyolc hónappal később a jezsuitáknak megvolt az elegendő pénzalapjuk, hogy beindítsanak egy európai háborút. Beveridge és Hall megjegyzi, hogy az elmélet sohasem szól arról, "miért érezték úgy az összeesküvők 1910-ben, hogy egy hajót elsüllyeszteni gazdaságos módja "ellenségeik" kiiktatásának, vagy miként rendezték el, hogy két évvel később mindhárom áldozat egy bizonyos hajó bizonyos útjára szálljon".

Az ezredparancsnokság (és később a 13. könnyűhadosztály parancsnoksága is) Kecskeméten a Horthy Miklós laktanyában, a 7/I. zászlóalj a Ferenc József gyalogsági laktanyában nyert elhelyezést. Kiskunfélegyházán a vasútállomás melletti Horthy Miklós laktanyában voltak elszállásolva a katonák. Cegléden a lovassági laktanya kis mérete miatt nem tudta befogadni a honvédeket, ezért a Központi Szállodában, illetve bérelt polgári házakban szállásolták el őket.

A különleges jelenség létrejöttéhez rendkívül speciális körülményekre van szükség, rendkívül nehéz lencsevégre kapni. Már az 1960-as évek óta tudunk a létezéséről, de először csak 2011-ben sikerült a BBC Frozen Planet sorozatához lefilmezni.

Az új király első problémája az Oroszország elleni háború volt. Mihály Romanov cár vissza akart vágni az elvesztett 1608-18. évi háborúért. A deulini fegyverszünet 1633 júliusában ért véget, de az orosz hadsereg már 1632 szeptemberében megtámadta meg a határmenti területet, kihaszhnálva a lengyel interregnumot. Polack és Orsa elfoglalása után az orosz erők Szmolenszkhez értek. A város védekezésének megszervezése csak a királyválasztás után kezdődött el.

1982. május 29-én kísérleti jelleggel strandjáratokat indított a BKV, S1-es jelzéssel Csepel, Tanácsház tér és a Csepeli strandfürdő, S2-es jelzéssel Kőbánya-Kispest, MÁV-állomás és a Csepeli strandfürdő, S3-as jelzéssel Újpalota, Felszabadulás útja és a Szabadság strandfürdő, illetve S4-es jelzéssel a Batthyány tér és Pünkösdfürdő között. 1982. szeptember 5-én jártak utoljára. A következő évben már nem indították el egyiket sem, kihasználatlanság miatt. A járatokon a bérlet nem volt érvényes, az S1-es buszra 1,5, a többire 3 forintért külön jegyet kellett váltani. Csak szombaton és vasárnap közlekedtek.
Az udvari élet gáláns kalandjai legtisztábban a költő által szinte egész életén át írt Fraszkák (Fraszki, 1584) című versgyűjteményében jelennek meg. Az apró lírai költeményekben a Martialis költészetére jellemző csattanó és a horatiusi életbölcsesség bukkan fel a leggyakrabban. A gyűjtemény pajkos, vidám hangvételét jól jellemzik az alábbi vers sorai: "mutasd meg ajkad rejtett ajkad drágagyöngyeit / mutasd hullámzó melled enyhe halmait / s szívemre ráfonódó márvány kezed. / Ó, mondd, feléd mily kába őrület vezet? (...) Elnémulok, nem hallok, vérem lángra gyúl / és elvakult szememre éjek árnya hull." (Magdolnához / Do Magdaleny). A Fraszkák a lengyel irodalom legelső erotikus megnyilvánulásai is egyben. Kochanowski saját bevallása szerint több olyan verset is elhelyezett a gyűjteményben, amelyet nem a hölgyek fülének szánt. A fraszkák csipkelődő hangvétele (például: A papról, A prelátusról, A káplánról, A prédikátorról, A hitszónokhoz című versekben) olykor az egyházat sem kíméli: "Szentnek nem nevezhetlek, atyám vagy, nem bánom, / Amikor, hatalmas pap, fiaidat látom." (A szentatyára, Na Świętego Ojca) Ezekben a verseiben Kochanowski előszeretettel karikírozza ki a korabeli társadalom jellegzetes csoportjait (Paraszti fricska, A lengyel nemesről) és mesterségeit (A matematikusra, A spanyol doktorról). A versgyűjtemény a jellegzetes emberi viselkedésmódokat (A felelőtlenre, A szószegőre, A szenteskedőre, A kapzsira, A zsugorira) és életstádiumokat (A fiatalságra, Az öregségre, A halálra, A részeges vénasszony sírfelirata) szintén pellengérre állítja. A Fraszkák verseiből időnként a reneszánsz alkotói öntudat jelenléte is kiolvasható: "Zeusz lányai, kik a nagy Parnasszoszt lakjátok / Fogadnátok eleven, lelkes körötökbe / Ott akarnék időzni köztetek örökre / Így kérem, hogy verseim éljenek, míg élek / S ha meghalok, örvendjenek mind jó hírnek és névnek. (A múzsákhoz / Do muz)" A kötetben a szatirikus hangvétel mellett az emelkedettség érzése, a természeti harmónia képe is megjelenik (A hársfára, A hársfa szól, A czarnolasi házra). Összefoglalva elmondható, hogy a Fraszkák "...legjelentősebb újdonsága éppen abban rejlik, hogy kitágítja a költészet témahatárait..."

Lényegkiemelésre akkor kerülhet sor, ha valaki rendelkezik a lényeglátás képességével. Lényeglátáshoz arra van szükség, hogy a vizsgált tárgytól vagy témától eltávolodjunk, ami nemcsak térben, hanem időben is értendő. E távolodás egyben léptékváltást is jelent, vagyis tulajdonképpen már más részletfelbontású síkon szemléljük az ugyanannak tekintett dolgot vagy eseményt.

A parttól legtávolabb, 15–20 km-re vezető változat kidolgozására a tervezők nem kaptak megbízást, mivel ez túl nagy kerülőt jelentett volna, és számos egyéb nehézséggel járt volna.
Ős kaputelepítő és felderítő hajók. Az ősök több százezer évvel ezelőtt hajókat küldtek az űrbe, amik a galaxisokban a lakható bolygókon csillagkapukat helyeztek el. Valódi céljuk a tudományos kutatás volt: az ősök felfedezték, hogy a kozmikus háttérsugárzásban megfelelő detektorokkal strukturált, véletlen zajnak nem tekinthető, intelligenciára utaló jelek mutathatóak ki, amelyek az ősrobbanás előttről származnak; és egy egész flottát küldtek ki szerte a Világegyetembe, hogy azok előkészítsék a sugárzásból kiolvasható üzenet megfejtését. Ezek elküldése után nem sokkal csillaghajókat indítottak melyek a telepített csillagkapukat kutatták fel és tárcsázták. Ilyen hajókról csak keveset tudunk, ugyanis az ősök a nagy járvány idején visszahívták ezek legénységeit, de a hajók mentek tovább automatikusan. Minden hajón volt egy csillagkapu (a telepítőhajókon pedig sok, mivel azok folyamatosan gyártódtak). A csillagkapukat 9 ékzárral készítették, és a 9. tárcsázta ezeket a csillaghajókat. Ilyen hajókból csak 2-t ismerünk, egyikük a Destiny (Végzet) nevű felderítő a Csillagkapu: Univerzum c. sorozatból, valamint egy ismeretlen nevű kaputelepítő hajót. Ezek a hajók a csillagok (napok) energiáját használják ki. A kaputelepítő hajót az ursini nevű faj szállta meg, mígnem az ismeretlen eredetű drón űrhajók megsemmisítették egy, a Végzettel vállvetve vívott csatában (a Végzet sorsa az Univerzum sorozat megszüntetése miatt ismeretlen).

Ős kommunikációs kövek: gyakorlatilag végtelen távolságokat képesek áthidalni. A walkie-talkie elvéhez hasonlóan működnek: kell egy példány a Világegyetem egyik, egy másik pedig egy másik pontján. Amikor két kő használói kapcsolatba lépnek, tudatuk kölcsönösen kicserélődik, és egymás testét irányítják valós időben (azaz a jel terjedési sebességét nem korlátozza a fénysebesség állandóságára vonatkozó elv). Ha bármelyiküket megölik a folyamat során, akkor mindketten meghalnak. Szerepelt az Atlantisz és az Univerzum c. sorozatban is.
Kochanowskit élete vége felé egy váratlan sorscsapás éri: elveszíti kétéves kislányát Orsolyát. E trauma hatására született meg Gyászdalok (Treny, 1580) című ciklusa, amelyben az apa végtelen fájdalma szólal meg. Verseiben a költő a kisgyermek halálát változatos módon énekli meg: piciny olajfaként (V. gyászdal), csattogó csalogányként (VI. gyászdal) jeleníti meg a halálát. A leány ruhácskái (VII. gyászdal) és az üres, kihalt ház egyaránt Orsolya halálára emlékezteti: "Milyen puszta a lakásom, árva a tanyám, / hogy eltűntél, tovatűntél, édes Orsolyám..." (VIII. gyászdal) A költő álmában megjelenik édesanyja is – karján a halott gyermekkel – és vigasztalni próbálja fiát:"Nos hát, fiam, ne aggódj, tudd inkább, szent hittel, / Hogy – él drága Orsikád, él, anyádnak hidd el. / Most itt épp oly alakban mutatkozott néked, / Ahogy felismerhető – halandó szemének" (XIX. gyászdal.) Egy másik költeményében kétségbeesésében azt latolgatja, hogy hová jutott gyermeke a halál után: a Paradicsomba, a Boldogok Szigetére, vagy a tisztítótűzbe vezetett-e az útja? (X. gyászdal). A katolikus Kochanowski bánata enyhítéséért Istenhez fohászkodik: "Az Úr keze megérintett, / Vége lett örömeimnek: / Lelkem is úgy zsibbadozik, / Mint aki már búcsúzkodik." (XVII. gyászdal) "Mi, engedetlen gyermekeid, Uram, / Ha létünk jó sora van, / Nem szoktunk emlegetni; / Örvendve hisszük: így kell ennek lenni." Máskor vigaszért az Észhez, az Okossághoz fordul (IX. gyászdal). A versgyűjtemény népdalszerű verssorai az egyszerű falusi környezet ábrázolják, azonban a mű szövegében az antik irodalom hatása is jól kimutatható (I. és XV. gyászdal). Kochanowski Gyászdalai jelentős hatást gyakoroltak, hiszen még a XVII–XVIII. században is akadtak utánzói a lengyel irodalomban.

A Nemzetiszocialista Párt az 1930-as években jezsuita összeesküvés-elméleteket használt fel azzal a céllal, hogy visszaszorítsa a jezsuiták befolyását, akik középiskolákat vezettek és részt vettek az ifjúság foglalkoztatásában. Hubert Hermanns "A jezsuita: hazátlan obskurantista" című propagandaröpirata a jezsuiták "sötét hatalmára" és "rejtélyes szándékaira" figyelmeztetett. A nácik által "nép-kártevőnek" [Volksschädlinge] nyilvánított jezsuitákat üldözték, internálták és néha meg is gyilkolták.

Az új gondolkodás segítségével nem csak a termék környezeti hatásai csökkennek, hanem a költségek csökkentését, a hatékonyság növelését és a versenyképesség növelését is eredményezheti. A termékek életciklusát megfigyelve számos gazdasági és környezeti fejlesztési lehetőséget találhatunk, beleértve a gyártás és a használat fázisát ugyanúgy, mint az életciklus végét jelentő hulladékhasznosítást.
Az Al'kesh egy közepes erősségű bombázó melyet a bolygók támadásakor használnak. Plazmafegyvere, mely az elsődleges támadóeszköze, képes áttörni akár a Tok'ra földalatti alagútrendszerének védőfalait is. Az Al'kesh-t használják még a könnyű fegyverzettel felszerelt Jaffa csapatok szállításában is, a bolygón történő landolás után a Jaffa harcosok hadrendbe állíthatóak.Az Al'kesh módosított változata képes arra, hogy belépjen a hipertérbe is, és nincs szüksége egy kiépített bázis támogatására, mint a Halálsiklóknak. Az Al'kesh két alapvető fegyverrendszerrel van felszerelve. Ezek között az egyik két nagyméretű botfegyver, és lövegtornyok különböző energia- és plazmafegyverekkel. Nem rendelkezik pajzsrendszerrel. Az Al'kesh a Lucian Szövetség alapvető harci eszköze.

Másfajta, a Zorn-lemmát felhasználó bizonyítást ad meg Pósa Lajos, illetve 1951-es PhD-tézisében Gabriel Andrew Dirac is. Ha G végtelen gráf, melynek minden véges részgráfja k-színezhető, akkor a Zorn-lemma alapján az ugyanezzel a tulajdonsággal rendelkező M maximális gráf (tehát olyan gráf, amiben nem lehet új élet felvenni anélkül, hogy valamely véges részgráfja színezéséhez ne kelljen k-nál több színt felhasználni) részgráfja. Az M-beli nem szomszédosság bináris relációja egy ekvivalenciareláció, és az ekvivalenciaosztályok megadják a G gráf k-színezését. Ez a bizonyítás azonban nehezebben általánosítható a kompaktsági bizonyításnál.

A faj rövid udvarlást követően október és december között rakja le tojásait. A fészket a költőpár és a segítők közösen építik fel fűszálakból és falevelekből természetes mélyedésekbe, faüregekbe, sziklákra. A tojó általában két tojást rak, de csak egy fiókát nevel fel. Az első utód kikelése 3-5 nappal előzi meg testvéréét, aki négyszer nagyobb vetélytársával szemben alulmarad a táplálékért folytatott versengésben, és már az első héten elpusztul.

A hajó első útjára, hadrendbe állítása után egy héttel került sor. Az 1930-as évek elején a hajó részt vett a haditengerészet hadgyakorlatain is. Az Albatross az Ausztrál Királyi Légierő 101. egységének hat Supermarine Seagull hidroplánját szállította.

A dal videoklipjét Tanabe Hidenobu rendezte. A videóban az együttes fekete és fehér színek között alternáló háttér előtt adja elő a dalt, melyet gyorsan váltakozó rövid omoteszandói, sibujai és sindzsukui jelenetek szakítanak közbe. Egy hosszabb jelenetsorozatban egy fiatal lány tart karatekata-előadást a sibujai Center-gai közepén. Az együttest a Take Me Out videoklipje révén jelölték a 2016-os MTV Video Music Awards Japanen a tinik által választott legjobb előadó kategóriájában.

Az ecsetfarkú nyestmedve (Bassaricyon gabbii) az emlősök (Mammalia) osztályába, a ragadozók (Carnivora) rendjébe, és a mosómedvefélék (Procyonidae) családjába tartozó faj.

Az Île-de-France kora egyik leggyorsabb és legnagyobb hajója volt 1926. évi vízre bocsátáskor. Éveken keresztül arról volt híres, hogy a legkényelmesebb utazást tette lehetővé. A második világháború alatt 6 éven keresztül csapatszállító hajóként szolgált. 626 000 katonát szállított rendeltetési helyére. 1949-ben felújították, korszerű felszereléssel látták el. Franciaországban fogalomként szerepelt a neve.
A függetlenségi háború során egyre feszültebbé vált a viszony az Oránia-Nassau házból származó katonai parancsnokok és a kereskedőpatríciusok között. Az orániaiak központosított államot akartak, katonai megoldásokat kerestek és a vidéki földbirtokosságot képviselték. A városi polgárságot reprezentáló kereskedők a köztársaság pártján álltak, a helyi autonómia és a béke hívei voltak. 1650-ben II. Vilmos orániai herceg hirtelen meghalt egy újszülött fiút hagyva maga után; így az orániai párt vezető nélkül maradt. A polgári régensek kihasználták az alkalmat és 22 évre megakadályozták a kormányzók kinevezését. Az ország politikáját gyakorlatilag a republikánus Johan de Witt határozta meg.

Szintén 1986-ban Tom Clancy író tollából megszületett egy fiktív harmadik világháborús, nem nukleáris európai háborút leíró regény, a Vörös vihar (Red Storm Rising). A könyvben szerepet kapott egy F–19 Ghostrider névre keresztelt lopakodó vadászgép. 1988-ban a Microprose szoftvercég elkészítette az F–19 Stealth Fighter nevű játékot, amely sokak szerint a mai napig is a lopakodó légiharcot legjobban bemutató szimulátor.

A trianoni békeszerződés előtt Szolnok-Doboka vármegye Dési járásához tartozott. 1910-ben 787 lakosából 768 román, 19 magyar volt. Ebből 769 görög katolikus, 17 izraelita volt.

Két alternatív univerzumban is jelen van. 1940 novemberében, a Marvel Mystery Comics # 13-ban jelent meg az ún. "Golden Age" Vízió. Ezt a személyét Joe Simon és Jack Kirby alkotta meg. 1968 októberében a The Avengers #57-ben jelent meg a "Silver Age" Vízió. Őt Roy Thomas, Stan Lee, és John Buscema dolgozta ki.

1515-ben Pier Gerlofs Donia és Wijard Jelckama vezetésével fellázadtak a fríz parasztok. A lázadás eleinte teret nyert, de Károlynak több alkalommal is sikerült vereséget mérni a parasztokra, még végül 1523-ban a vezetőket is elfogták és lefejezték. Károlynak sikerült kiterjesztenie hatalmát Tournaire, Artois-ra, Utrechtre, Groningenre és Gueldersre. Ő volt az aki egyesítette a németalföldi Tizenhét tartományt. 1549-ben kiadott Pragmatica sanctió-jában kijelentette, hogy a Tizenhét tartomány politikai egységet képvisel, amely a későbbiekben egységesen öröklődik.

A szelének, ősi balti törzsek a mai Litvánia területén is éltek. 1180 után a Kardtestvérek a szeléneket, a kurokkal, livekkel, és zemgallokkal egy időben a katolikus hitre térítette és elfoglalta a területet. Sēlija lakossága, a vele határos Zemgaléhoz hasonlóan, miután a Német lovagrend utolsó nagymestere Gotthard Kettler szekularizálta a rendet és beolvasztotta az evangélikus egyházba, áttért az evangélikus hitre.

Ez a szócikk részben vagy egészben a Karl Ludwig Hencke című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel.

A 6351 Neumann (ideiglenes jelöléssel 4277 T-1) egy kisbolygó a Naprendszerben. Cornelis Johannes van Houten, Ingrid van Houten-Groeneveld és Tom Gehrels fedezte fel 1971. március 26-án.
Jack a szállodai szobájában ott találja Janetet és Jack Gatest is (Robert Wagner). Janet elnézést kér Jack Gatestől és átadja neki az apja találmányának leírását tartalmazó kis sárga borítékot. Jack Gatest az ablakon keresztül lelövi valaki, a fehér ingen egy piros folt jelenik meg. Jack eszeveszetten írni kezd, hogy Jack Gates ne haljon meg - a piros vérfolt fokozatosan eltűnik és Jack Gates magához tér. Jack azonban még azt is leírja, hogy Jack Gatesnek Clevelandbe kell mennie. Az ájult Janet számára azt írja, hogy Afrikában van, és a hangyák kutatásával foglalkozik (ahogy Janet beszélt róla neki).

Versailles (azaz Versailles -Philharmonic Quintet- az Egyesült Államokban) egy japán metal együttes, amely 2007 nyarán alakult. Tagjai a japán visual kei stílus képviselői. A Versailles fő ismertetőjegyei a reneszánsz kosztümök, a súlyos gitár szólamok és a kemény, de mégis melodikus dallamvilág.

Éjjel aktív. Magányos állat, de néha 6 egyedből álló csoportokban tömörül. Tápláléka madarak, kisebb emlősök, kétéltűek, hüllők, tojások, rovarok és egyéb szárazföldi ízeltlábúak, gyümölcsök, virágok és fanedv. A vadonban körülbelül 10 évig él.

1988-1989 között a Népművelési Intézet kritikus képző tanfolyamának oktatója volt. 1991 óta a marosvásárhelyi Szentgyörgyi István Színiakadémia oktatója. 1991-1993 között a Miskolci Egyetem tanára volt. 1992 óta a Színház- és Filmművészeti Főiskola pedagógusa. 1993-2000 között a Zsámbéki Tanítóképző Főiskola tanára volt. 1995 óta az ELTE-n oktat.

A HKSAR Reunification Cup Hongkong és Kína újraegyesítésének sportvetélkedője. Az első torna 1997. július 3-án, az 5. 2002-ben került megrendezésre.

Károly maga is Flandriában, Gent városában született és mind a franciát, mind a hollandot anyanyelvi szinten beszélte. 1506-ban, hat évesen megörökölte apjától Németalföldet; nagykorúvá válásáig nagynénje, Ausztriai Margit kormányzott helyette régensként. Mivel a francia király jogot formált Flandriára, hűbéresküt követelt Károlytól is, ahogyan korábban apjától. Mivel Károly ezt nem volt hajlandó megadni, hosszú háborúskodás kezdődött, amelynek végén, 1528-ban Franciaország lemondott Flandriáról.

A taramag liszt (E417) egy élelmiszeripari adalékanyag, melyet egy Dél-Amerikából származó, de a mediterrán régióban is termesztett fából, a Cesalpinia spinosa-ból állítanak elő.

↑ Shieldsgazette.com 2009: Melanie Fiona could be next big thing. Shields Gazette. Johnston Press, 2009. augusztus 5. (Hozzáférés: 2010. április 18.)

Mivel Hollandia folyton sürgette a háború befejezését, Gusztáv Adolf mielőbb be akart kapcsolódni a harmincéves háborúba, a lengyeleknek pedig a pénz hiányzott, 1629. szeptember 6-án a felek megkötötték a fegyverszünetet Altmarkban (ma Stary Targ – falu Elbląg mellett). Svéd kézben maradtak a Visztula-öböli kikötők (többiek között Elbląg, Pilava és Klaipėda), Livóniában fennmaradt a korábbi helyzet. Svédország megkapta a jogot, hogy a lengyel tengeri kereskedelemből 3,5%-os vámot szedjen.
1676-ban Csigri László pócsi bíró fogadalomból a török rabságából történt szabadulásának emlékére egy Szűz Mária kegyképet készíttetett. A képet Papp Dániel helyi görög katolikus lelkész öccse, Papp István festette 6 magyar forintért. Mivel Csigri nem tudta kifizetni, végül Hurta Lőrinc vette meg és ő is adományozta a helyi görög katolikus közösségnek, akik a templomukban helyezték el.

Még fiatal diák volt, amikor felkeltette figyelmét az otthonától alig egy kilométernyire magasodó solymári Mátyás-domb, amit a helyi svábok népnyelven Sloszpéeg-nek (németül Schlossberg, magyarul Várhegy) neveztek, habár semmiféle épületmaradványra utaló nyom nem volt látható a felszínén. Kezdetben édesapjával közösen próbált régészeti kutatásokba fogni, majd miután több régi okiratban is olyan utalást talált, hogy a területen Mátyás-korabeli vár állt, nekifogott a hegytető felásásának.

A 2006-os választáson a kereszténydemokraták megtartották elsőbbségüket, de a koalíciós partner ezúttal a szociáldemokrata Munkáspárt volt. 2010-ben a liberális Szabadság és Demokrácia Néppártja végzett az élen és kereszténydemokrata támogatással Mark Rutte került a miniszterelnöki székbe. Rutte 2012-ben (amikor a Munkáspárttal állt koalícióba) és 2017-ben is győzelemre vitte pártját.

A fegyver ugyanazokat a kábító energiákat sugározza az idegsejtekbe, mint a többi kábító. Az eszköznek sárga a közepe. Nagyobb területeken található élőlények elkábítására használták. Miközben ledobták, a bombát egy kék energia mező vette körbe. Amikor leérkezett, pár másodperccel később egy kék energia nyaláb tört ki belőle, ami a kábítósugár volt. A kék energia mező hasonlít arra, amit az ugróknál használtak pajzsnak az ún. kábítóbuborékra.

2001-ben a lap Washington, D.C. egyik külvárosába, a virginiai McLeanbe költözött. Az eredeti székhely, a Rosslynben található USA Today and Gannett, Inc. „ezüsttornyok” a washingtoni tájkép szerves részét képezi. 2004. szeptember 7-én a lap ára az 1985-től megszokott 50 centről 75-re emelkedett.

Először a várost járt, módosabb gazdák között kezdett kialakulni a tisztaszoba igénye. Az új házakból majdnem teljesen eltűnt az ágy fölötti rúd és a régi bútorokat részben „urasabb” bútorokra cserélték. A kemencét takaréktűzhellyel váltották fel. Faggyú- vagy viaszgyertya helyett petróleumot használtak világításra. A kerteket és az udvarokat előbb sövény- vagy töviskerítéssel, később deszkakerítéssel vették körül. Az utcakapukat gyakran szépen megmunkált félfákkal és tetőkkel látták el. A házak többségében már csak két generáció élt – korábban gyakori volt, hogy a megnősült fiú vagy fiúk családjukkal a szüleik házában maradtak.

A lengyel-litván hadsereget Jan Zamoyski, a korona nagyhetmanja, vezette. 1601. végéig a svédek Észtországban maradtak, és Riga mellett álltak. Az 1602 tavaszán azonban a lengyel támadás azt okozta, hogy majdnem egész Livónia és Észtország (többiek között Reval és Dorpat kívül) lengyel kézbe kerültek. Zamoyski lemondott a parancsnokságról Jan Karol Chodkiewicz litván nagyhetman javára. Nagyon rátermett parancsnok volt, sok sikert aratott, de ezeket nem tudta kihasználni az állandó pénzhiány miatt.
1962-ben az amerikai haderők egyesítették a repülőgépek számozását, és a vadászgépeket azután emelkedő sorrendben számozták, kezdve az F-1 Fury-val. Az F-13 számot egy gépnek sem jelölték ki, valószínűleg a tizenhármas számot övező babonából.

A de Bruijn–Erdős-tétel segítségével a Dilworth-tétel kiterjeszthető véges részbenrendezett halmazokról végtelenekre. Dilworth tétele kimondja, hogy egy részben rendezés szélessége (egy halmazban a kölcsönösen össze nem hasonlítható elemek maximális száma) megegyezik a láncok (teljesen rendezett részhalmazok) minimális számával, amibe a részben rendezés particionálható. Egy láncba particionálás felfogható úgy is, mint a részbenrendezés össze nem hasonlíthatósági gráfjának egy színezése (ez olyan gráf, melynek minden csúcsa a rendezés egy elemének felel meg, és két csúcs között akkor húzódik él, ha az elemek nem összehasonlíthatók). Ezt a színezési interpretációt felhasználva, együtt a véges részbenrendezett halmazokra vonatkozó Dilworth-tétellel, lehetséges bizonyítani, hogy egy végtelen részbenrendezett halmaz pontosan akkor véges w szélességű, ha w láncba particionálható.

1609 februárjában IV. Vaszilij cár arra kényszerült, hogy lengyelellenes szövetséget kössön Svédországgal. Erre feleletül III. Zsigmond király elindult Szmolenszk felé, és elkezdte ostromát (1609. szeptember), ezzel elkezdődött a lengyel–orosz háború. 1610 februárjában a második ál-Dimitrij pártja megkötötte a szerződést, amelynek értelmében a lengyel királyfit, Vasa Ulászlót, jelölte az orosz trónra. 1610. július 4-én a hatezer fős lengyel hadsereg Stanisław Żółkiewski parancsnoksága alatt legyőzte a harmincezer fős orosz–svéd erőket a klusinói csatában (lengyelül és oroszul Kłuszyn – falu Moszkva és Szmolenszk között). A vereség után egymás után adták meg magukat az orosz erődítmények és városok.

2008-ban, amikor a lidércek fölfedezték a Félúti űrállomást, azon keresztül el akartak jutni a Csillagkapu Parancsnokságra. A kapun keresztül küldtek előre egy bombát, hogy elkábítsák a személyzetet.

Kochanowski munkásságának első korszakát az udvari légkörben született művek alkotják. A padovai Lidiához szóló verseket tartalmazó kötet (Elégiák négy könyve, Elegiarum libri quatuor, 1584) " a lengyel irodalom első szerelmes költeményeket tartalmazó verssorozata" . A Kallimakhosz görög költővel példálózó mű első könyvében (10 vers) a költő – elnyervén Lidia szerelmét – boldogságáról énekel, míg a 11 verset tartalmazó második könyvben az ajándékokat kedvelő, csélcsap Lidia felett érzett panasz hangja dominál. A verses kötet a szerelem mindent elsöprő erejéről szól: fontosabb a gazdagságnál és a jólétnél; a szerelmi érzésért a költő még a szegénység gyötrelmeit is örömmel vállalja. A szerelem hatalma olyan erős, hogy a költő még arra is képtelenné válik, hogy fegyverrel hazája védelmére induljon.

Merlin naplója. A napló egy interface, kombinálva a fázisváltó berendezéssel (lásd lentebb). Merlin így képes volt elrejteni a kutatásait a felemelkedett lények elől.
Raiano település Olaszországban, Abruzzo régióban, L’Aquila megyében. Lakosainak száma 2769 fő (2017. jan. 1.). Raiano Castel di Ieri, Castelvecchio Subequo, Goriano Sicoli, Molina Aterno, Pratola Peligna, Vittorito, Corfinio és Prezza községekkel határos.

Rudnay Béla (1857-1932), államrendőrség főkapitánya, Hont, Komárom Nógrád vármegyék szabad királyi városok volt főispánja, országgyűlési képviselő.

2014. február 15-én a római Fiera di Roma melletti Park Hotel Marriott-ban tartott gyűlést, amin részt vettek a helyi önkormányzatok azon képviselői, akik a Szabadság Népéből átléptek a pártba. A gyűlésen Alfano egyértelműen kijelentette, hogy eltávolodott a Silvio Berlusconi Forza Italia pártjától és nem kíván velük együttműködni. Alfano úgy fogalmazott, hogy "Berlusconit teljesen hasznavehetetlen idióták veszik körül". Ahogy Enrico Lettat támogatták, úgy Alfano döntött, hogy a párt Matteo Renzi kormányát akarja támogatni.

Az ország legfontosabb ipari és kereskedelmi kikötője, Áden után a legnagyobb exportkikötő. A legfontosabb kiviteli cikkek: kávé, datolya, szenna, mirha, szezámmag. A városban kőolajfinomító, olajtöltő és oxigéngyártó működik, s vannak tejipari és gyümölcslé üzemek is. Egyéb termékei: cigaretta, üdítőitalok, alumíniumáruk.

Ez a szócikk részben vagy egészben a Piccadilly Circus című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel.

A polip hossza legfeljebb 3 méter. Testtömege 25 kilogrammig terjed; a nőstény 1000, a hím 100 grammos testtömeggel kifejlettnek számít. A polip bőre fényérzékeny; gyorsan változtatja a színét, hogy alkalmazkodjon a környezethez. A közönséges polip nyolc karja segítségével úszik, mászik, harcol, fészket épít, megragadja áldozatát és ivadékot gondoz. A szívókorongok idegvégződései információkat továbbítanak a környezetről. A polipoknak 3 szívük van , de mivel ezek nem nagy teljesítményűek, nem tudnak hosszú ideig harcolni ellenfeleivel, ezért inkább elmenekülnek. A szeme a látásélesség érdekében képes helyzetet változtatni. Amennyiben a test mozog, a szem mindig vízszintes helyzetben van. A szemet nagy szemhéj véd. Testredőiben tintazacskó rejtőzik, amelyet ellenségei megzavarására használ. Mivel nincs csontja, apró nyílásokba is bepréselheti magát. A közönséges polip a világ legjobb álcázóképességével rendelkező állat. Színével tökéletesen tudja utánozni a környezet színeit, de ha ez nem lenne elég, különleges izomösszehúzódásokkal még bőrfelületét is pontosan olyanná tudja változtatni, mint a környezet egyenetlenségei.
Napóleon 1806-ban átalakította az országot a Holland Királysággá, amelynek trónjára öccsét, Louis Bonapartét ültette. A király népszerűtlen volt, annak ellenére, hogy az ország javáért képes volt ellentmondani bátyjának. Napóleon 1810-ben lemondatta és Hollandiát közvetlenül bekebelezte a Francia Császárságba, ami azzal járt, hogy a holland fiatalokat besorozták a francia hadseregbe. A vesztes lipcsei csata után 1813-ban kivonultak az északi tartományokból, ahol egy triumvirátus vette át a hatalmat és ideiglenes kormányzatot állítottak fel. Bár a kormány jórészt olyanokból állt, akik 18 évvel korábban elűzték V. Vilmost, az akkori politikai helyzet alapján világos volt, hogy az Orániai-családnak vissza kell térnie az országba, ezért visszahívták az időközben elhalálozott V. Vilmos fiát, Vilmos Frigyest és felajánlották neki az ország koronáját. Vilmos Frigyes a királyi koronát ekkor még visszautasította, de 1813. december 6-án felvette az örökös uralkodó hercegi címet.

Az ős hadihajók. Az ősök több hajót is építettek ezek közül az Auróra és az Orion az ismertebbek. Természetesen nem csak anyahajókat építettek, hanem számos cirkálót és ugrókat is. A legszembetűnőek a városhajók voltak, mint példának okáért Atlantisz. Természetesen ezekbe is lehetett ZPM-et rakni. 2 ilyen hajó tűnik fel, az Atlantisz és még egy városhajó osztályú város, de erről nincs olyan sok információ.

A völgyhíd kivitelezési költsége összesen 51,175 milliárd forintot tett ki. A völgyhíddal együtt átadott teljes 14,2 kilométer hosszú autópálya-szakasz 76 milliárd forintba került, ami a fő híd mellett még egy 300 és egy 168 méteres kis völgyhidat is tartalmaz.

A településnek 1857-ben 124, 1910-ben 230 lakosa volt. Trianonig Belovár-Kőrös vármegye Križi járásához tartozott. 2001-ben 173 lakosa volt.

879 környékén egy Godfrid nevű viking vezér fosztogatott Fríziában. Bevette magát Gentbe és onnan indított rablóhadjáratokat a környező városokba, sőt a Rajnán felhajózott egészen Kölnig és Koblenzig. 882-885 között egész Fríziát a kezében tartotta és elismerték a régió hercegeként, Kövér Károly császárnak hűséget is esküdött. Godfridet 885-ben meggyilkolták, a viking uralom végeztével pedig Holland grófság alapítója, Gerolf vette át a hatalmat.

Egy másik nyelvi csoport, a weser-rajnait germánt beszélő istvaeonok a Rajna középső folyása és a Weser között éltek és benyomultak a mai Dél-Hollandiába is. Közülük származtak a száli frankok.

A második uralkodó, akivel Károly Gusztáv tárgyalt, II. Rákóczi György erdélyi fejedelem volt. Decemberben mindkét uralkodó megkötötte a radnóti egyezményt, amelyben Lengyelország felosztását tervezték: a svéd királynak jutott volna Pomeránia, Kujávia, az északi Mazóvia, Szamogitia, Livónia és Kurzeme; a porosz-brandenburgi választófejedelemnek Nagy-Lengyelország; Bohdan Hmelnickijnek Dnyepermenti Ukrajna; Bogusław Radziwiłłnak (Janusz Radziwiłł unokatestvére és veje) a navahrudaki vajdaság; Rákóczi Györgynek a déli Mazóvia és Kis-Lengyelország.
A kompozit fotó mint képzőművészeti irányzat a 20. századi fotómontázs, fotókollázs előfutára, a piktorializmus előfutára. Ma is gyakran használt képzőművészeti módszer illetve stílus, bár ma már szinte kizárólag számítógépes úton készülnek kompozit képek.

A 30-as évek elején a községben vásárolt villát és telepedett le Szisz Ferenc magyar származású francia autóversenyző, az első Grand Prix verseny győztese. Fekete márvány sírja a község temetőjében található.

A jégcsap rendszere “önfenntartó”. A vízben a folyamat során lejjebb és lejjebb vándorol, és addig marad fenn, amíg a környező áramlás “táplálni tudja”.

A motokrossz világbajnoki futamokat 1952-től három kategóriában rendezték meg 2003-ig. A 125, 250 és 500 ccm-is kategóriákban az első 15 kapott pontot. 2003-ban eltűnt ez a három kategória, helyettük a napjainkig MX1 és MX2-es kategória létezik, és ezzel a pontozási rendszer is megváltozott. Itt már az első 20 versenyző értékelhető.

Lengyelország siralmas állapotban volt. A háborúk, különösen a svéd özönvíz, nagy mértékben elpusztították az ország gazdaságát. A népesség száma kb. 30%-kal csökkent és 6-7 millióra rúgott. A szántóföldek többsége parlagon hevert. A nemesség, parasztság és a városok népessége elszegényedett. Megromlottak a kapcsolatok a katolikusok, protestánsok és pravoszlávok között. A főurak egyre inkább basáskodtak, tönkrement a nemesi demokrácia rendszere: éppen a János Kázmér korában alakult ki a liberum veto hagyománya, amely lehetővé tette, hogy egy képviselő megszakítsa a szejm ülését, és érvénytelenítsen minden ott hozott határozatot. Utóbb ez a kiváltság lehetetlenné tette bármilyen törvény megszavazását (lásd II. Ágost).

Az Amerika Kapitány: Polgárháború a Vasember mellé áll, támogatva a szuperhősök regisztrálását és folyamatos felügyeletét. Kitart szándékai mellett, még ha Wanda Maximoffal, a Skarlát boszorkánnyal is szembe kell fordulnia, pedig egyre inkább megszeretik egymást. Harc közben véletlenül társát, Harcigépet lövi le Amerika Kapitány repülője helyett, maradandó sérülést okozva neki.

A háború elején mintegy 140 ezer zsidó élt Hollandiában. A megszállás után röviddel megkezdődött az üldözésük. 40 ezernek sikerült elrejtőznie; a többiek közül csak kb. ezer élte túl a háborút. Az odaveszettek közül Anne Frank utólag világhírűvé vált rejtőzködése alatt írt és életben maradt apja által kiadott naplója miatt.

számelméleti jellegű tanulmányozása kvadratikus, magasabb fokú és diofantikus egyenleteknek. A gyűrű és ideál fogalma például akkor született, amikor Fermat-tételt próbálták bizonyítani.

2006 szeptember 17-én felavatták a kecskeméti Deák téren a második világháborúban hősi halált halt kecskeméti katonák emlékművét, mely Bíró Lajos tervei alapján készült. A mészkő kompozíció két oszlop közötti félig leomlott falból, előtte egy oltárra emelt rohamsisakból áll, alatta felirat "A Hazáért". Kétoldalt a következő feliratok olvashatók: "M.Kir. Zrínyi Miklós 7. Honvéd Gyalogezred 7/I. Zászlóalj 37/I.zászlóalj" illetve "M.Kir. Losonczy István 13. Honvéd Tüzérosztály 13. Tábori Tüzérezred V. Gépvontatású Tarackos Tüzérüteg".